दलित सगठनों द्वारा बुलाए गए भारत बंद का देशभर में असर देखने को मिला. प्रदर्शन के दौरान हिंसा में 7 लोगो की जान चली गई. 5 लोगों की मौत मध्यप्रदेश में, एक की यूपी और एक की राजस्थान में मौत हो गई. 20 मार्च को SC/St एक्ट पर सुप्रीम कोर्ट के रुख के विरोध में ये बंद रखा गया था. सरकार ने आज जाकर रिव्यू पीटिशन दाखिल की, लेकिन काफी देर हो चुकी थी. सुप्रीम कोर्ट के फैसले में दलितों के खिलाफ अपराधों के मामले में ज़मानत और अग्रिम ज़मानत का प्रावधान किया गया. सुप्रीम कोर्ट ने माना था कि मौजूदा स्वरूप में इस कानून का दुरुपयोग हो रहा है. इसी फैसले के खिलाफ कई दलित संगठनों ने भारत बंद का आहवान किया था, जिसे कई राजनीतिक दलों का समर्थन मिला.